# ברוקולי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| ערך זה זקוק לעריכה, על מנת שיתאים לסגנון המקובל בוויקיפדיה. הסיבה שניתנה לכך היא בעיות ניסוח קלות, צורך בוויקיזציה. אם אתם סבורים כי אין בדף בעיה, ניתן לציין זאת בדף השיחה שלו.

ברוקולי
מיון מדעי
ממלכה: | צומח
מערכה: | בעלי פרחים
מחלקה: | דו־פסיגיים
סדרה: | צלפאים
משפחה: | מצליבים
סוג: | כרוב
מין: | Brassica oleracea
תת־מין: | ברוקולי
שם מדעי
Brassica oleracea Italica

ברוקולי הוא צמח אכיל בעל ערך תזונתי גבוה ממשפחת המצליבים. ברוקולי הוא זן של מין הברסיקה אולרסיה (קבוצת "איטליקה"). זנים אחרים של הברסיקה אולרסיה כוללות צמחים רבים ששם נגזר מהמילה "כרוב", למשל: הכרוב עצמו (קבוצת "קפיטלה"), הכרובית (קבוצת "בוטריטיס"), וכרוב ניצנים (קבוצת "גונגילודס").

לברוקולי יש ראשי פרחים בצבע ירוק כהה המסודרים בצורה דמוית-עץ על גבי ענפים שנובטים מגבעול עבה ואכיל. אזור הפרחים הגדול מוקף בעלים ירוקים. הצמח שמראהו הכי דומה לזה של ברוקולי הינו הכרובית, אך פרחיה לבנים, ולא ירוקים כמו של הברוקולי.

את הברוקולי מגדלים באזורים קרירים, בשל חוסר יכולתו לפרוח באקלים קיצי חם. בישול ברוקולי נעשה באמצעות טכניקות פשוטות מאד, בעיקר הרתחה או אידוי, אולם ניתן לאכול את הצמח גם ללא בישול.

## [עריכה] תזונה

הברוקולי נחשב למאכל בריאותי בשל הערך התזונתי הגבוה שלו ומגוון התועלת לבריאות הגוף מאכילתו. לדוגמא, בעוד שברוקולי מכיל רק 43 קלוריות למנה של כוס אחת, הוא מכיל 205.7% של הצריכה היומית המומלצת של ויטמין C, כ-90 מיליגרם למאה גרם. להשוואה, בתפוזים יש 50 מ"ג ל-100 גרם, בתרד 30, בעגבניות 10, ובתפוחים 6.

בנוסף, ברוקולי מכיל כ-45% מכמות הצריכה היומית של ויטמין A, וכמויות גדולות של מרכיבי מזון חיוניים אחרים, כמו סידן, חומצה פולית, סיבים תזונתיים, מנגן, חומצת האמינו טריפטופן, אשלגן, וויטמין B6.

כמו כן מיוחסת לברוקולי יכולת למניעת מחלות רבות. מחקרים רבים מצאו כי צריכת ברוקולי מסייעת במניעת סרטן. בדומה לצמחים אחרים במשפחתו, ברוקולי מכיל כימיקלים המסוגלים למנוע סרטן ולבלום התפשטות או התפתחות גידולים.

ברוקולי הוא מאכל בעל תועלת רבה לבריאות הלב. צריכת הצמח מסייעת לחיזוק מערכות ההגנה בגוף ובכך למנוע מחלות לב ולהפחית את נזקיהן. מרכיבים מסוימים בברוקולי מסוגלים לסייע בתיקון תאי עור שניזוקו על ידי השמש, ולכן במניעת סרטן העור. לברוקולי יש תועלות רבות למערכת העצמות בזכות הריכוז הגדול של ויטמין C וסידן. עם זאת, הברוקולי אינו מכיל כמויות גדולות של סוכר ושומן המצויים במאכלים מחזקי עצמות אחרים כמו תפוזים וחלב. לברוקולי יש יתרונות במניעת קטרקט, דלקת מפרקים, מומים מולדים, וכיבים.

## [עריכה] מקור השם

מקור המלה "ברוקולי" במילה הלטינית "ברקיום" (brachium) ולאחר מכן המלה האיטלקית "ברוקו" (brocco), פירושן זרוע או ענף. מקור זה משקף את צורת הצמח שמסתעף כמו עץ.

## [עריכה] היסטוריה

ברוקולי מוקף בעלים לפני הקציר

הצמח פותח מחרדל בר באמצעות ברירה מלאכותית ודיכוי התפתחות הפרחים. היסטוריונים סבורים כי בתקופת רומא העתיקה נעשה לראשונה גידול של ברוקולי, למרות שהמלה "ברוקולי" לא נמצאת ביצירות מהתקופה. על אף אי הוודאות באשר למועד הגידול הראשוני, מקורו הגיאוגרפי של ברוקולי היה בוודאות באיטליה, והצמח לא התפרסם מחוץ לארץ זו במשך שנים רבות. ברוקולי הופיע בצרפת לראשונה ב-1560, אך ידוע כי אף במאה ה-18, ברוקולי לא היה מאכל פופולרי באנגליה. כשהמאכל הובא לארצות הברית על ידי המדינאי והמדען תומס ג'פרסון באמצע המאה ההיא, היה הברוקולי יבול נדיר ואקזוטי מאד. הברוקולי הפך למאכל עממי רק בראשית המאה ה-20, כשמחירו ירד וכאשר המגדלים בחרו להדגיש את ערכו התזונתי.

## [עריכה] קישורים חיצוניים

- הערכים התזונתיים של הברוקולי (באנגלית)

מיזמי קרן ויקימדיה |  |
תמונות ומדיה בוויקישיתוף: ברוקולי

מקור: http://he.wikipedia.org../../../%D7%91/%D7%A8/%D7%95/%D7%91%D7%A8%D7%95%D7%A7%D7%95%D7%9C%D7%99.html

קטגוריות: ויקיפדיה: ערכים הדורשים עריכה | מצליבים | ירקות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Dansk
- Deutsch
- Español
- Esperanto
- Français
- Ilokano
- Bahasa Indonesia
- Magyar
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Српски / Srpski
- Svenska
- Türkçe
- 中文